Talas (Helsinki)

Talas on puurakenteinen kaksikerroksinen kerhotila Kalasatamanpuiston lounaiskulmassa Helsingin Kalasatamassa. Se avattiin 1. huhtikuuta 2026. Rakennusta hallinnoi Kalasataman Palvelu -yhtiö, joka vuokraa rakennuksesta saunavuoroja sekä juhla- ja työtiloja. Helsingin kaupunki omistaa yhtiöstä osuuden. Kerhotaloon kuuluu myös ravintolatila, josta hoidetaan tapahtumien tarjoilut. Yhteiskäyttökerhotila rakennettiin Helsingin kaupungin aloitteesta mutta rahoitettiin pääosin yksityisesti. Kerhorakennusta varten järjestettiin vuonna 2022 suunnittelukilpailu, jonka voitti AOR Arkkitehdit Oy Talas-nimisellä ehdotuksellaan. Nimi viittaa venesuojaan tai -katokseen, mikä ilmenee myös rakennuksen ulkoasussa. Rakennustyöt alkoivat joulukuussa 2024. Lähteet